জিব্রাল্টার ফুটবল অ্যাসোসিয়েশন

জিব্রাল্টার ফুটবল অ্যাসোসিয়েশন (; এছাড়াও জিব্রাল্টার এফএ অথবা সংক্ষেপে জিএফএ নামে পরিচিত) হচ্ছে জিব্রাল্টারের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৮৯৫ সালে জিব্রাল্টার সিভিলিয়ান ফুটবল অ্যাসোসিয়েশন প্রতিষ্ঠিত হয়েছে, পরবর্তী বছরে এর নাম বর্তমান নামে পরিবর্তন করা হয়। এটি বিশ্বের অন্যতম প্রাচীন ফুটবল সংস্থা। এটি প্রতিষ্ঠার ১২১ বছর পর ২০১৬ সালের ১৩ই মে তারিখে ফুটবলের সর্বোচ্চ সংস্থা ফিফার পূর্ণ সদস্য হিসেবে অন্তর্ভুক্ত হয়, এর পাশাপাশি প্রতিষ্ঠার ১১৮ বছর পর ২০১৩ সালের ২৪শে মে তারিখে লন্ডনে অনুষ্ঠিত ৩৭তম উয়েফা কংগ্রেসে এই সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর জিব্রাল্টারের ভিক্টোরিয়া স্টেডিয়ামে অবস্থিত।

এই সংস্থাটি জিব্রাল্টারের পুরুষ, নারী এবং জাতীয় ফুটসাল দলের পাশাপাশি ঘরোয়া ফুটবলে জিব্রাল্টার জাতীয় লীগ, জিব্রাল্টার নারী ফুটবল লীগ এবং জিব্রাল্টার অন্তর্বর্তী লীগের মতো প্রতিযোগিতার সকল কার্যক্রম পরিচালনা করে। বর্তমানে জিব্রাল্টার ফুটবল অ্যাসোসিয়েশনের সভাপতির দায়িত্ব পালন করছেন মাইকেল লামাস এবং সাধারণ সম্পাদকের দায়িত্ব পালন করছেন ইভান রোবা।

কর্মকর্তা

 অবস্থান  নাম সভাপতি  মাইকেল লামাস সহ-সভাপতি   সাধারণ সম্পাদক  ইভান রোবা কোষাধ্যক্ষ  নাথান পায়াস গণমাধ্যম এবং যোগাযোগ পরিচালক  স্টিভেন গঞ্জালেজ প্রযুক্তিগত পরিচালক  ডেসি কারি ফুটসাল সমন্বয়কারী  জাতীয় দলের কোচ (পুরুষ)  হুলিও সেজার রিবাস জাতীয় দলের কোচ (নারী)  লৌরা ম্যাকগিন রেফারি সমন্বয়কারী  অ্যাড্রিয়ান বাকারিসা

তথ্যসূত্র

বহিঃসংযোগ


 ফিফা-এ জিব্রাল্টার ফুটবল অ্যাসোসিয়েশন  
 উয়েফা-এ জিব্রাল্টার ফুটবল অ্যাসোসিয়েশন 

বিষয়শ্রেণী:জিব্রাল্টার ফুটবল অ্যাসোসিয়েশন
বিষয়শ্রেণী:১৮৯৫-এ জিব্রাল্টারে প্রতিষ্ঠিত
বিষয়শ্রেণী:১৮৯৫-এ প্রতিষ্ঠিত ক্রীড়া সংস্থা
বিষয়শ্রেণী:জিব্রাল্টারের ক্রীড়া নিয়ন্ত্রণ সংস্থা
বিষয়শ্রেণী:জিব্রাল্টারের ফুটবল পরিচালনা পরিষদ
বিষয়শ্রেণী:উয়েফার সদস্য